《簇水 铜陵客舍对雨》
清代·李符

神女行云，昨朝猛雨今朝再。翻盆垂练，似天上、银河崩坏。

独自凭栏眺望，烟雾生山带。失却了、杏松如黛。

粉堞外。髣髴见、长江一派。人在客情无奈。小楼容膝，不彀我乡愁载。

可喜又添新涨，注海东流大。晴霁后、归去扁舟快。

作者简介：（1639—1689）清浙江秀水人，原名符远，字分虎，号耕客，又号桃乡。善诗词，工骈体。与兄李绳远、李良年号浙西三李。与朱彝尊等结诗社。后客居福建茶官署，暴卒。有《香草居集》。